স্টাফ রিপোর্টার ,৯ জুলাই।। বরিশাল রu200c্যাব এর সাথে গুলি বিনিময়ে গতরাতে সুন্দরবনের কুখ্যাত ডাকাত জুলফিকার বাহিনীর ২ ডাকাত নিহত হয়েছে। ঘটনাস্থল থেকে ৩টি এলজি, ২টি রামদা এবং ১০ রাউন্ড কার্তুজ উদ্ধার করা  হয়।  রu200c্যাব জানায়, রu200c্যাব, পুলিশ ও কোস্টগার্ডের যৌথবাহিনী বৃহস্পতিবার সন্ধ্যার দিকে পাথরঘাটাস্থ চরদুয়ানী বাজার হতে সুন্দরবনের বলেশ্বর নদী সংলগ্ন উত্তর মাঝের চর, দক্ষিন মাঝের চর ও পদ্মা স্লুইস গেইট এলাকা অভিমুখে টহল কার্যক্রম শুরু করে।  রাত ৩ টার দিকে পদ্মা স্লুইস গেইটের কাছাকাছি রu200c্যাব টহল দলের নৌকা হতে প্রায় ১৫০ গজ দূরে একটি সন্দেহভাজন ট্রলার নজরে আসে তাদের। জেলেরা রu200c্যাবকে জানায় ওটি ডাকাতের ট্রলার । রu200c্যাব টহল দল তখন সার্চ লাইটের আলো ফেলে ও মেগাফোনের মাধ্যমে ট্রলারটিকে নিজের অবস্থান পরিবর্তন না  করার জন্য বলতে থাকে। রu200c্যাবের উপস্থিতি টের পেয়ে সন্দেহভাজন ট্রলারটি দ্রুত পালিয়ে যাওয়ার চেষ্টা করে। তারাও ট্রলারটির পিছু নেয়। এক পর্যায়ে আইন শৃঙ্খলা রক্ষাকারী বাহিন কে লক্ষ্য করে গুলিবর্ষন শুরু করে ডাকাতরা। তারাও পাল্টা গুলিবর্ষন করে। উভয় পক্ষের মধ্যে ১৫ থেকে ২০ মিনিট গুলি বিনিময় হয়।  ভোর সোয়া ৪টার দিকে স্থানীয় থানা পুলিশ সন্দেহভাজন ট্রলারটিকে তীরে নিয়ে আসে। স্থানীয় জনগন, রu200c্যাব ও কোষ্ট গার্ডের উপস্থিতিতে ট্রলারটিতে তল্লাশী চালানো হয়। এ সময় ট্রলারটিতে ২টি গুলিবিদ্ধ মৃতদেহ পাওয়া যায়।  মৃতদেহ দুটি  জুলফিকার বাহিনীর কুখ্যাত ডাকাত বলে সনাক্ত করে স্থানীয় জনগন । নিহত ডাকাতরা হলো মোঃ ফারুক সর্দার ওরফে ফারুক ওরফে সাত্তার ওরফে কাদের (২৭), পিতাঃ মাজেদ আলী সর্দার, সাতালিয়া, কয়রা, খুলনা এবং মোঃ আফজাল মাঝি (৩৬), পিতাঃ মৃত আবদুল খালেক, সাং-৯ নং ওয়ার্ড, পাথরঘাটা পৌরসভা, জেলা-বরগুনা।  রu200c্যাব জানায়, তারা বিভিন্ন সময় লঞ্চ ডাকাতি, ট্রলার ডাকাতি, জেলে হত্যা ও মুক্তিপণ আদায়, অপহরণ ও চাঁদাবাজীসহ নানা ধরনের ভয়াবহ অপরাধ কর্মের সাথে জড়িত ছিল।